కోలీవుడ్లో హీరోగానూ, దర్శకుడిగానూ, సింగర్ గానూ ఇంకా పలురకాల అవతారాలెత్తిన ఆ యువ కథానాయకుడు ఇప్పుడు ఓ అరుదైన ఫీట్ సాధించాడట.ఇంతకీ ఎవరా హీరో? ఏంటా ఫీట్ ? టి.రాజేందర్ వారసుడిగా తమిళ ఇండస్ట్రీలో కాలు పెట్టిన శింబు యువ కథానాయకుడిగా తనకంటూ ఓ ప్రత్యేక మైన ఇమేజ్ తెచ్చుకున్నాడు. అందరి హీరోలకన్నా కాస్త వైవిధ్యమైన కథాంశాలు ఎన్నుకొనే శింబు గత కొద్దికాలంగా సరైన సక్సెస్ సాధించలేకపోతున్నాడు. ఇదిలా ఉంటే ఇప్పుడీ హీరో తమిళ హీరోలు ఎవరూ సాధించలేని ఒక అరుదైన ఫీట్ సాధించాడట.హీరోగానే కాకుండా దర్శకుడిగానూ, మ్యూజిక్ డైరెక్టర్ గానూ అప్పుడప్పుడు తన సత్తా చాటుకొనే శింబు గాయకుడిగానూ రాణిస్తున్నాడు. తన సినిమాల్లోనే కాకుండా వివిధ భాషల్లోని హీరోల సినిమాలకు పాటలు పాడుతున్నాడు. అలా ఇప్పటివరుకూ శింబు వంద పాటలు పూర్తి చేశాడట. మొదటి సారిగా తండ్రి రాజేందర్ సంగీత సారథ్యంలో "మోనిషా ఎన్ మోనాలిసా..." అనే పాట పాడిన శింబు వందో పాటగా 'ఎన్ ఆలోడా సెరుప్పు కాణుమ్' అనే సినిమా కోసం సెరుప్పు అనే పాట పాడాడట. ఎక్కువగా యువన్ శంకర్ రాజా సంగీత సారథ్యంలోనే ఎక్కువ పాటలు పాడాడు శింబు. ఎన్టీఆర్ 'బాద్షా' చిత్రంలో డైమండ్ గాళ్ , 'పోటుగాడు'లో బుజ్జిపిల్ల అనే పాటలు కూడా పాడాడు శింబు. ఇలా సింగర్గా 100 పాటలు పూర్తి చేసుకొన్న శింబు హీరో వేషాలు రాకపోయినా సింగర్ గానైనా సెటిల్ అయిపోవచ్చని చెప్పుకుంటున్నారు సినీజనం మరి శింబు గాయకుడిగా ఇంకెన్ని పాటలు పాడతాడో చూడాలి.
kolivudlo heerogaanuu, darsakudigaanuu, singar gaanuu inka palurakaala avataaraalettina aa yuva kathaanaayakudu ippudu oo arudaina feat saadhinchaadata.intakee evara heero? enta feat ? ti.rajender vaarasudigaa tamila industrylo kaalu pettina shimbu yuva kathaanaayakudigaa tanakantu oo pratyeka maina image tecchukunnadu. andari heerolakanna kaasta vaividhyamaina kathaamsaalu ennukone shimbu gatha koddikaalamgaa saraina suxes saadhinchalekapothunnaadu. idila unte ippudi heero tamila heerolu evaruu saadhinchaleni oka arudaina feat saadhinchaadata.heerogane kakunda darsakudigaanuu, music director gaanuu appudappudu tana satta chaatukone shimbu gaayakudigaanuu raanistunnaadu. tana cinemallone kakunda vividha bhaashallooni heerola sinimaalaku paatalu paadutunnaadu. alaa ippativarukuu shimbu vanda paatalu puurti chesadata. modati saarigaa tandri rajender sangeeta saarathyamlo "monisha en monalisa..." ane paata paadina shimbu vando paatagaa 'en aloda seruppu kanum' ane sinima kosam seruppu ane paata padadata. ekkuvagaa yuvan shankar raja sangeeta saarathyamlone ekkuva paatalu paadaadu shimbu. ntr 'badsha' chitramlo dimand gaal , 'potugaadu'loo bujjipilla ane paatalu kuudaa paadaadu shimbu. ilaa singarga 100 paatalu puurti chesukonna shimbu heero veshaalu rakapoyina singar ganaina setil ayipovachani cheppukuntunnaru sineejanam mari shimbu gayakudiga inkenni paatalu padatado chudali.